Diari Oficial de la Generalitat Valenciana


Sumari del DOGV 3125, del 19-11-1997 (1997/11376)

ACORD de 30 de setembre de 1997, de la Comissió Territorial d'Urbanisme de València, relatiu a modificació número 2 de les Normes Subsidiàries de Planejament de Llanera de Ranes, de canvi d'alineacions.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11574


Data del document
:   30-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3787 ACORD de 30 de setembre de 1997, de la Comissió Territorial d'Urbanisme de València, relatiu a modificació número 2 de les Normes Subsidiàries de Planejament de Llanera de Ranes, de canvi d'alineacions. [97/C11383]
  
Vist l'expedient enviat per l'Ajuntament de Llanera de Ranes que fa referència a la modificació número 2 de les Normes Subsidiàries de Planejament, de canvi d'alineacions, als efectes de la seua aprovació definitiva, i d'acord amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió del 2 de novembre de 1995. Després del pertinent període d'exposició pública, en el qual no es va presentar cap al·legació, es va aprovar provisionalment pel mateix òrgan el 2 de juliol de 1997.
  
Segon
  
En compliment de l'acord del Ple s'envia una memòria justificativa i els següents plans: situació de l'estat actual, situació de l'estat projectat i pla de planta general.
  
Tercer
  
Llanera de Ranes compta amb normes subsidiàries, aprovades definitivament per la Comissió Territorial d'Urbanisme amb data 29 de novembre de 1988.
  
Quart
  
La Comissió Informativa de la Comissió Territorial d'Urbanisme de València, en sessió del 23 de setembre de 1997, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La modificació que se sotmet a aprovació definitiva té com a objectiu el canvi d'alineacions d'una illa de cases dins del nucli urbà, per tal d'obtenir un espai públic lineal de 12,50 metres d'ample, que connecte el carrer del Santíssim Crist amb l'avinguda de Jaume I. Això suposa:
  
- La modificació de l'espai públic interior a l'illa de cases, al qual s'accedeix actualment per dos trams de vial de 5 metres d'amplària, i desemboca en l'espai principal de forma irregular.
  
- Modificar el plantejament d'espai tancat a espai obert.
  
Tercer
  
No consten inconvenients urbanístics per a dur a terme la modificació projectada.
  
Quart
  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, d'acord amb el que disposa l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 30 de setembre de 1997 acorda:
  
Aprovar definitivament la modificació número 2 de les Normes Subsidiàries de Llanera de Ranes, de canvi d'alineacions.
  
L'Ajuntament de Llanera de Ranes haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que s'hi puga interposar qualsevol altre recurs que s'estime oportú.
  
València, 30 de setembre de 1997.- El secretari de la Comissió Territorial d'Urbanisme: José Manuel Palau Navarro.